**รายงานผลการดำเนินโครงการ**

**ประจำปีงบประมาณ พ.ศ. 2554**

1. **โครงการที่ได้รับอนุมัติ**

 (รายละเอียดโครงการดังเอกสารแนบ)

1. **บทสรุปผู้บริหาร**
	1. ชื่อโครงการ โครงการสัมมนาเรื่องการวัดแสงและสีในงานสื่อสารมวลชน (Light and Color Measurement in Mass Communication Technology)
	2. ชื่อผู้รับผิดชอบโครงการ ดร.อุรวิศ ตั้งกิจวิวัฒน์ (Dr.Uravis Tangkijviwat)
	3. คณะ/หน่วยงาน คณะเทคโนโลยีสื่อสารมวลชน มหาวิทยาลัยเทคโนโลยีราชมงคล
	4. สถานที่ดำเนินการ โรงภาพยนตร์ คณะเทคโนโลยีสื่อสารมวลชน มหาวิทยาลัยเทคโนโลยีราชมงคล
	5. งบประมาณ

 งบประมาณแผ่นดิน ผลผลิต.................................................................. ได้รับจัดสรร ........................... บาท ใช้จ่ายจริง ......................... บาท

  งบประมาณเงินรายได้ ผลผลิต.............................................................

 ได้รับจัดสรร ........................ บาท ใช้จ่ายจริง .............................. บาท

  งบสนับสนุนจากบริษัทเซ็นเทเซีย จำกัด

 ได้รับจัดสรร 4,000 บาท ใช้จ่ายจริง 2,400 บาท

* 1. ผลการดำเนินงานในภาพรวม

โครงการสัมมนาในครั้งนี้เกิดจากความร่วมมือระหว่างคณะเทคโนโลยีสื่อสารมวลชน บริษัทเซ็นเทเซีย จำกัด และบริษัท Konica Minalta Sensing Singapore Pte. โดยมีวัตถุประสงค์เพื่อถ่ายทอดความรู้เรื่องเทคโนโลยีสีและการควบคุมสี ให้กับอาจารย์ นักศึกษา ศิษย์เก่า และบุคคลทั่วไปที่เกี่ยวข้องกับงานด้านสื่อสารมวลชน โดยคณะเทคโนโลยีสื่อสารมวลชนรับผิดชอบในการเตรียมสถานที่สัมมนา เตรียมเอกสาร และประชาสัมพันธ์โครงการ ส่วนบริษัทเซ็นเทเซีย จำกัดรับผิดชอบงบประมาณการสัมมนา เตรียมเครื่องมือทดสอบ และประสานงานวิทยากรจากบริษัท Konica Minalta Sensing Singapore Pte.

ทางคณะเทคโนโลยีสื่อสารมวลชน ได้ประชาสัมพันธ์โครงการผ่านทางเว็บไซต์มหาวิทยาลัยฯ เว็บไซต์คณะ จดหมายเชิญ อักษรวิ่งสถานีโทรทัศน์ช่อง 11 และเครือข่ายสังคมออนไลน์ (Social Network) ซึ่งมีผู้สนใจเข้าร่วมการสัมมนาเป็นจำนวนมาก โครงการสัมมนาจัดขึ้นในวันพุธที่ 5 กรกฎาคม พ.ศ.2545 ระหว่างเวลา 13.00 น. – 16.30 น. การสัมมนาแบ่งเป็นภาคทฤษฎีและภาคปฎิบัติ โดยภาคทฤษฎีได้วิทยากรจากบริษัท Konica Minalta Sensing Singapore Pte. โดยบรรยายเป็นภาคภาษาอังกฤษ และบรรยายสรุปเป็นภาคภาษาไทย โดยคุณศุภกิจ พวงสมบัติ ผู้จัดการฝ่ายการตลาดบริษัทเซ็นเทเซียจำกัด ในภาคทฤษฎีกล่าวถึงทฤษฎีแสงและสี เครื่องมือในการวัดค่าสีและแสง ในส่วนของภาคปฎิบัติได้สาธิตการวัดแสงและสีของหน้าจอแสดงผล การควบคุมและตั้งค่าหน้าจอแสดงผลให้ได้มาตรฐาน ตลอดจนการสาธิตการใช้เครื่องมือวัดแสงและสีในงานสื่อสารมวลชน

* 1. กลุ่มเป้าหมายผู้เข้าร่วมโครงการ
	+ บุคคลภายนอก
	+ อาจารย์ และนักศึกษา จากสถาบันการศึกษาที่เกี่ยวข้องกับงานด้านสื่อสารมวลชน
	+ อาจารย์ นักศึกษา และศิษย์เก่า คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี
	1. ตัวชี้วัดเป้าหมายผลผลิต

เชิงปริมาณ

 - ผู้เข้าร่วมโครงการ 200 คน

 - จำนวนครั้งที่ดำเนินโครงการ 1 ครั้ง

 เชิงคุณภาพ

 - ผู้เข้าร่วมโครงการมีความพึงพอใจในกระบวนการจัดการโครงการ ร้อยละ 80

 - ผู้เข้าร่วมโครงการมีความพึงพอใจต่อประโยชน์ที่ได้รับ ร้อยละ80

 - ผู้เข้าโครงการนำความรู้ไปใช้ประโยชน์ ร้อยละ80

 - โครงการบรรลุวัตถุประสงค์ที่วางไว้ร้อยละ 80

 เชิงเวลา

- วัน/เดือนปี/ปี ที่จะดำเนินโครงการ วันที่ 5 กรกฎาคม พ.ศ.2554

- โครงการแล้วเสร็จตามเวลาที่กำหนด (ร้อยละ) 90

**3. การติดตามประเมินผล**

3.1 ประเมินผลจากแบบสอบถามหลังการจัดสัมมนา

 3.2 ติดตามผลผู้เข้าสัมมนาโดยจดหมายอิเล็กทรอนิกส์

**4. ผลที่คาดว่าจะได้รับ (ควรแสดงให้เห็นผลกระทบ(อย่างชัดเจน)**

4.1 ผู้เข้าอบรมได้ความรู้ในทฤษฎีแสงและสีของแสง เพื่อนำไปประยุกต์ใช้งานในการออกแบบ และตรวจสอบเพื่อให้ผลงานที่ออกมาตรงถูกต้องตรงตามความต้องการ

4.2 ผู้เข้าอบรมสามารถทดลองใช้งานเครื่องวัดแสงและสีของแสง

**5. รายงานผลการดำเนินงาน**

5.1 วิธีการดำเนินงาน

5.2 กำหนดการสัมมนา

วันอังคารที่ 5 เดือนกรกฎาคม พ.ศ.2554

08.00 – 09.00 ลงทะเบียน

09.00 – 09.30 พิธีเปิดโดย คณบดี คณะเทคโนโลยีสื่อสารมวลชน

09.30 – 10.30 การใช้สีในงานออกแบบผลิตภัณฑ์

10.00 – 10.15 พักรับประทานอาหารว่าง

10.15 – 12.00 ความชอบสีกับงานออกแบบผลิตภัณฑ์

13:00 – 14:30 การบรรยายในหัวข้อ “Introduction of Light and Color Metrology”

14:30 – 15:30 การบรรยายในหัวข้อ “Konica Minolta Light, Color and Display

 Measurement Instrument”

15:30 – 15:45 พักรับประทานอาหารว่าง

 15:15 – 15:45 การบรรยายในหัวข้อ “Light and Color Measurement in Mass

 Communication Technology”

 15:45 – 16:30 การทำ workshop ทดลองใช้เครื่องวัดสีกับงานสื่อสารมวลชนแขนงต่าง ๆ

5.3 รายละเอียดข้อมูลผู้เข้าสัมมนา วิทยากร เนื้อหา ผู้ประสานงานในพื้นที่

**ข้อมูลผู้เข้าสัมมนา**

โครงการสัมมนานี้ มีผู้เข้าสัมมนารวมทั้งสิ้น 120 คน ประกอบไปด้วย บุคคลภายนอกที่สนใจ อาจารย์ นักศึกษา จากสถาบันการศึกษาด้านสื่อสารมวลชน อาจารย์ นักศึกษา ศิษย์เก่าคณะเทคโนโลยีสื่อสารมวลชน มหาวิทยาลัยเทคโนโลยีราชมงคล

**ข้อมูลวิทยากร**

ชื่อ: Mr.Mervin Woo

ตำแหน่ง: Products Sales Manager – Konica Minolta Sensing Singapore Pte.

ประวัติการศึกษา: The Royal Melbourne Institute of Technology (RMIT University) ประเทศออสเตเลีย

ผลงานทางวิชาการ: จากประสบการณ์ 15 ปี ที่อยู่ในวงการอุตสาหกรรมที่เกี่ยวข้องกับการใช้ความรู้ของแสงและสีของแสง รวมถึงการวัดสีของวัตถุ โดยมีทั้งการบรรยายจัดสัมมนาให้แก่ภาครัฐเอกชนทั้งในประเทศและต่างประเทศ ได้ถ่ายทอดความรู้มาเป็น หนังสือชื่อ “The Language of Light” หรือ ภาษาแสง ซึ่งมีการแปลเป็นภาษาอังกฤษ สเปน เยอรมัน จีน และไทย

ชื่อ: ดร.อุรวิศ ตั้งกิจวิวัฒน์

ตำแหน่ง: รองคณบดีฝ่ายพัฒนานักศึกษา คณะเทคโนโลยีสื่อสารมวลชน

 มหาวิทยาลัยเทคโนโลยีราชมงคลธัญบุรี

 อาจารย์ประจำสาขาเทคโนโลยีการพิมพ์

ประวัติการศึกษา: Ph.D. Integrated Science and Engineering (Human Vision & Color Science)

 Ritsumeikan University, Japan

ผลงานทางวิชาการ: ประสบการณ์สอนทางด้านเทคโนโลยีการพิมพ์ 12 ปี ทำงานวิจัยเกี่ยวกับความชอบสี การมองเห็นสีของมนุษย์ เอกสารประกอบการสอนวิชา วิทยาการและเทคโนโลยีสี การจัดการสี การจัดการสีทางภาพ

**เนื้อหาการสัมมนา** (รายละเอียดดังเอกสารประกอบการสัมมนาที่แนบมาพร้อมรายงานฉบับนี้)

5.4 ผลการดำเนินงานตามวัตถุประสงค์ของโครงการ (อธิบายพร้อมภาพกิจกรรมประกอบ)

 ในช่วงเช้าผู้เข้าร่วมสัมมนาได้รับความรู้เกี่ยวกับการนำความรู้เรื่องสีมาประยุกต์ใช้ในงานออกแบบผลิตภัณฑ์ โดยอาศัยความรู้และส่วนหนึ่งจากผลงานวิจัยทางด้านจิตวิทยาฟิสิกส์ เรื่อง A Color Preference Model for Different Color Appearance Modes ที่ ดร.อุรวิศ ตั้งกิจวิวัฒน์ ไปนำเสนอในงานประชุมสัมมนาสีสากล The International Color Association Meeting ณ ประเทศสวิสเซอร์แลนด์

ในช่วงงบ่ายเป็นการสัมมนาในเรื่องทฤษฎีแสงและสีของแสง วิทยากรได้อธิบายพร้อมยกตัวอย่างประกอบในการตรวจสอบงานจริง ตลอดจนได้สาธิตและให้ผู้เข้าร่วมสัมมนาได้ทดลองใช้เครื่องมือและอุปกรณ์วัดสีและสีของแสง ดังภาพถ่าย และวีดีโอการสัมมนาที่แนบมาพร้อมกับรายงานฉบับนี้ นอกจากนั้นแล้วการจัดสัมมนาในครั้งนี้ยังเป็นการประชาสัมพันธ์คณะให้เป็นที่รู้จักแก่บุคคลภายนอกด้วย รวมถึงเสริมสร้างภาพลักษณ์การเป็นผู้นำทางด้านการจัดการศึกษาที่นำเทคโนโลยีเข้ามาประยุกต์ใช้ในงานสื่อสารมวลชน

5.5 ผลการประเมินความพึงพอใจ (ร้อยละ)

ในการประเมินผลโครงการ คณะดำเนินงานได้จัดทำแบบสอบถามสำรวจความพึงพอใจในการจัดงานสัมมนา โดยประกอบไปด้วยคำถาม 5 ด้าน คือ ด้านกระบวนการ/ขั้นตอนการให้บริการ ด้านวิทยากร ด้านสิ่งอำนวยความสะดวก ด้านความรู้ความเข้าใจของผู้เข้าสัมมนา และความพึงพอใจภาพรวมของการจัดโครงการ (ดังแบบสอบถามที่แนบมากับรายงานฉบับนี้) โดยมีรายละเอียดการประเมินผลดังต่อไปนี้

**ผู้เข้าร่วมสัมมนา**

 อาจารย์ นักศึกษา จากสถาบันการศึกษาอื่น ศิษย์เก่า และบุคคลภายนอก จำนวน 120 คน

 ผู้เข้าสัมมนามีจำนวนต่ำกว่าเป้าหมายที่วางไว้ โดยมีผู้เข้าร่วมสัมมนาคิดเป็น 60% ของจำนวนเป้าหมายที่ได้ตั้งไว้

**ผู้ตอบแบบสอบถาม**

 มีผู้ตอบแบบสอบถามคิดเป็น 35.83% ของผู้เข้าร่วมสัมมนา โดยเป็นผู้ชาย 48.84% และผู้หญิง 51.16% ผู้เข้าสัมมนาส่วนใหญ่มีช่วงอายุอยู่ระหว่าง 18-25 ปี (78.57%) และ 26-35 ปี (16.67%) ร้อยละ 95.12 ของผู้เข้าร่วมสัมมนามีการศึกษาอยู่ในระดับปริญญาตรี ทั้งนี้ผู้เข้าสัมมนาส่วนใหญ่เป็นนักศึกษาร้อยล่ะ 80.56 โดยมีบุคลากรจากบริษัทต่างๆ และศิษย์เก่าคณะเทคโนโลยีสื่อสารมวลชน เข้าร่วมคิดเป็นร้อยล่ะ 11.11 และบุคคลากรทางการศึกษาอีกจำนวนหนึ่ง (8.33%) ซึ่งสอดคล้องกับกลุ่มเป้าหมายที่ตั้งไว้ ในส่วนของรูปแบบการประชาสัมพันธ์โครงการพบว่าผู้เข้าร่วมสัมมนาส่วนใหญ่ทราบข่าวการจัดสัมมนาจากอาจารย์หรือเพื่อน โดยคิดเป็น 61.29% และจากเว็บไซต์มหาวิทยาลัยและเว็บไซต์คณะคิดเป็น 25.81%

 ความพึงพอใจในการเข้าร่วมสัมมนา เป็นการประเมินผลด้วยมาตราส่วนประมาณค่า 5 ระดับ โดยมีเกณฑ์การให้คะแนนและการแปลความหมายตัวเลขในระดับต่างๆ ดังนี้

 เกณฑ์การให้คะแนนระดับ 5 หมายถึง ความพึงพอใจอยู่ในระดับดีมาก

 เกณฑ์การให้คะแนนระดับ 4 หมายถึง ความพึงพอใจอยู่ในระดับดี

 เกณฑ์การให้คะแนนระดับ 3 หมายถึง ความพึงพอใจอยู่ในระดับปานกลาง

 เกณฑ์การให้คะแนนระดับ 2 หมายถึง ความพึงพอใจอยู่ในระดับพอใช้

 เกณฑ์การให้คะแนนระดับ 1 หมายถึง ความพึงพอใจอยู่ในระดับควรปรับปรุง

 ส่วนเกณฑ์การแปลความหมายของค่าเฉลี่ยโดยใช้เกณฑ์สัมบูรณ์ (Absolute Criteria) ตามแนวทางของเบสต์ (Best, 1981) โดยมีรายละเอียดดังนี้

 ค่าเฉลี่ย 4.51 – 5.00 หมายถึง คุณภาพดีมาก

 ค่าเฉลี่ย 3.51 – 4.50 หมายถึง คุณภาพดี

 ค่าเฉลี่ย 2.51 – 3.50 หมายถึง คุณภาพปานกลาง

 ค่าเฉลี่ย 1.51 – 2.50 หมายถึง คุณภาพพอใช้

 ค่าเฉลี่ย 1.00 – 1.50 หมายถึง คุณภาพควรปรับปรุง

 จากการวัดความพึงพอใจด้วยแบบประเมินผลของการจัดสัมมนาได้ผลค่าเฉลี่ยและการแปลความหมาย ดังรายละเอียดต่อไปนี้

|  |  |  |
| --- | --- | --- |
| **ประเด็นความคิดเห็น** | **ค่าเฉลี่ย** | **แปลความหมาย** |
| **1. ด้านกระบวนการ/ขั้นตอนการให้บริการ**1.1 การประชาสัมพันธ์การจัดโครงการ | 3.40 | คุณภาพปานกลาง |
| 1.2 ความสะดวกในการลงทะเบียน | 3.95 | คุณภาพดี |
| 1.3 รูปแบบของการจัดโครงการมีความเหมาะสม | 3.79 | คุณภาพดี |
| 1.4 ความเหมาะสมของวันและระยะเวลาในการอบรม | 3.51 | คุณภาพดี |
| 1.5 ความเหมาะสมของเอกสารประกอบ | 3.77 | คุณภาพดี |
| **2. ด้านวิทยากร**2.1 การเตรียมตัวและความพร้อมของวิทยากร | 4.12 | คุณภาพดี |
| 2.2 การถ่ายทอดความรู้ของวิทยากร | 4.02 | คุณภาพดี |
| 2.3 สามารถอธิบายเนื้อหาได้ชัดเจนและตรงประเด็น | 3.91 | คุณภาพดี |
| 2.4 ใช้ภาษาที่เหมาะสมและเข้าใจง่าย | 3.53 | คุณภาพดี |
| 2.5 ตอบคำถามได้ชัดเจนและตรงประเด็น | 3.67 | คุณภาพดี |
| **3. ด้านสิ่งอำนวยความสะดวก**3.1 ความเหมาะสมของสถานที่ | 4.12 | คุณภาพดี |
| 3.2 ความสะอาดเรียบร้อยของสถานที่ | 4.19 | คุณภาพดี |
| 3.3 ความเหมาะสมของสื่อและอุปกรณ์ | 4.14 | คุณภาพดี |
| 3.4 ความเหมาะสมของอาหารว่าง | 3.79 | คุณภาพดี |
| 3.5 การให้บริการของเจ้าหน้าที่และผู้ประสานงาน | 3.88 | คุณภาพดี |
| **4. ด้านความรู้ความเข้าใจ**4.1 ความรู้ความเข้าใจ***ก่อน***การสัมมนา | 3.10 | ความรู้ปานกลาง |
| 4.2 ความรู้ความเข้าใจ***หลัง***การสัมมนา | 3.65 | คุณภาพดี |
| 4.3 ประโยชน์ที่ได้รับจากการสัมมนา | 3.86 | คุณภาพดี |
| 4.4 สามารถนำไปประยุกต์ใช้ในการทำงานได้ | 3.68 | คุณภาพดี |
| **5. ความพึงพอใจในภาพรวมของการจัดโครงการ** | 3.69 | คุณภาพดี |
| **เฉลี่ย (ยกเว้นหัวข้อ 4.1)** | 3.82 | คุณภาพดี |

 จากค่าเฉลี่ยความพึงพอใจในการจัดสัมมนาพบว่าผู้เข้าสัมมนามีความพึงพอใจอยู่ในเกณฑ์ดี และได้รับความรู้ความเข้าใจหลังจากการสัมมนาแล้วดีขึ้น

 การประเมินผลตามตัวชี้วัดเป้าหมายผลผลิต

**เชิงปริมาณ**

* + ผู้จัดโครงการได้ตั้งเป้าผู้เข้าร่วมโครงการ 200 คน แต่มีผู้เข้าร่วมสัมมนาเพียง 120 คน ซึ่งมีคิดเป็น 60% ของผู้เข้าร่วมสัมมนาที่ได้ตั้งเป้าไว้
	+ จำนวนครั้งที่ดำเนินโครงการ 1 ครั้งเป็นไปตามเป้าหมายที่กำหนดไว้

**เชิงคุณภาพ**

 - ผู้เข้าร่วมโครงการร้อยละ 97.14 มีความพึงพอใจในกระบวนการจัดการโครงการในระดับปานกลางถึงระดับดีมาก

 - ผู้เข้าร่วมโครงการร้อยละ 95.35 มีความพึงพอใจต่อประโยชน์ที่ได้รับในระดับปานกลางถึงระดับดีมาก

 - ผู้เข้าร่วมโครงการร้อยละ 91.18 สามารถนำความรู้ไปใช้ประโยชน์ในระดับปานกลางถึงระดับดีมาก

 - โครงการบรรลุวัตถุประสงค์ที่วางไว้

**เชิงเวลา**

 - วัน/เดือนปี/ปี ที่ดำเนินโครงการ วันที่ 5 กรกฎาคม พ.ศ.2554 ตรงตามเป้าหมายที่วางไว้

 - โครงการแล้วเสร็จตามเวลาที่กำหนดไว้ในแผนการดำเนินงาน

5.6 ปัญหาอุปสรรค

 เนื่องจากไม่มีการแจ้งจำนวนนักศึกษาของสาขาต่างๆ ที่จะเข้าร่วมสัมมนาอย่างชัดเจน ทำให้ไม่สามารถกำหนดจำนวนผู้เข้าร่วมสัมมนาที่ชัดเจนได้ อีกทั้งในวันดังกล่าวมีกิจกรรมอื่นของมหาวิทยาลัย แนวทางการแก้ไขในการจัดโครงการครั้งต่อไป จะต้องมีแบบตอบรับจำนวนผู้เข้าร่วมโครงการให้ชัดเจน

5.7 ข้อเสนอแนะ

 นอกจากผู้เข้าร่วมสัมมนาจะประเมินความพึงพอใจในการจัดโครงการแล้ว ยังให้ข้อเสนอแนะในการจัดโครงการดังรายละเอียดต่อไปนี้

 **จุดเด่นของการจัดโครงการ**

* + มีการสาธิตอุปกรณ์ และได้มีการให้ผู้เข้าร่วมสัมมนาทดลองใช้ ทำให้เข้าใจได้ง่ายขึ้น
	+ วิทยากรเป็นผู้เชี่ยวชาญด้านนี้โดยตรง ทำให้นำเสนอเข้าใจง่ายและน่าสนใจ

 **จุดที่ควรปรับปรุงของการจัดโครงการ**

* + ระยะเวลาการบรรยายนานเกินไป
	+ ควรปรับปรุงด้านการประชาสัมพันธ์ และการทำป้ายแสดงสถานที่จัดสัมมนา
	+ ควรบรรยายและเอกสารประกอบการสัมมนาเป็นภาษาไทย
	+ เนื้อหายาก

5.8 แผนดำเนินการในคราวถัดไป

ทางคณะฯ จะประสานงานกับบริษัทเซ็นเทเซียจำกัด ในการจัดสัมมนาครั้งต่อไป และวางแผนงานความร่วมมือทางวิชาการในด้านการทำงานวิจัยด้านสีและการมองเห็น

5.9 รายชื่อผู้เข้าอบรม พร้อมรายเซ็นต์ผู้เข้าร่วมอบรม

 ปรากฎอยู่ในเอกสารแนบ

**6. ประสงค์จะนำเสนอโครงการนี้ในรายงานประจำปีของมหาวิทยาลัย**  ใช่  ไม่ ใช่